ΓΡΑΠΤΗ ΕΡΩΤΗΣΗ E-0660/02

υποβολή: Concepci Ferrer (PPE-DE) προς την Επιτροπή

(8 Μαρτίου 2002)

Θέμα: Συμπερίληψη της κοινωνικής ένταξης στη διαδικασία παγκοσμιοποίησης

Το Συμβούλιο μετά τηνπουργική συνάντηση της Doha επιβεβαίωσε εκ νέου τη δέσμευση της Ένωσης να συμβάλλει στη συμπερίληψη της κοινωνικής ένταξης στη διαδικασία παγκοσμιοποίησης. Υπό το πνεύμα αυτό, κάλεσε την Επιτροπή να συνεχίσει και να εντείνει τις προσπάθειες να πείσει τον ΠΟΕ προκειμένου να συνεισφέρει η παγκοσμιοποίηση όχι μόνο στο εμπόριο και την ευημερία, αλλά και στη συνολική κοινωνική ανάπτυξη και το σεβασμό των ανθρωπίνων δικαιωμάτων.

Ποιες ενέργειες προτίθεται να αναλάβει η Επιτροπή προς την κατεύθυνση αυτή προκειμένου να καθιερωθεί ο διάλογος μεταξύ του ΠΟΕ και της ΔΟΕ·

Απάντηση του κ. Lamy Εξ ονόματος της Επιτροπής

(30 Απριλίου 2002)

Η προώθηση των βασικών κανόνων εργασίας και της κοινωνικής ανάπτυξης στο πλαίσιο της παγκοσμιοποίησης αποτελεί προτεραιότητα για την Επιτροπή, όπως έδειξε η ανακοίνωσή της Προώθηση των βασικών κανόνων εργασίας και βελτίωση της κοινωνικής διαχείρισης στο πλαίσιο της παγκοσμιοποίησης(1). Στην εν λόγω ανακοίνωση, η Επιτροπή παρουσίασε μια πλήρη στρατηγική για την προώθηση των βασικών κανόνων εργασίας, προτείνοντας δράση σε ευρωπαϊκό και διεθνές επίπεδο, από δημόσιους και ιδιωτικούς παράγοντες, για όλες τις σχετικές πολιτικές: κοινωνική, εξωτερικές σχέσεις, ανάπτυξη και εμπόριο. Η ενίσχυση της παγκόσμιας

διαχείρισης του κοινωνικού τομέα, που αποτέλεσε κεντρικό στόχο της εν λόγω ανακοίνωσης, και αύξησε την συνεργασία και τον διάλογο μεταξύ του Παγκόσμιου Οργανισμού Εμπορίου (ΠΟΕ) και της Διεθνούς Οργάνωσης Εργασίας (ΔΟΕ) αποτελεί ένα σημαντικό παράγοντα βελτίωσης της εν λόγω διαχείρισης. Δεδομένης της σημαντικής αναπτυξιακής συνιστώσας της κοινωνικής διάστασης της παγκοσμιοποίησης, η Επιτροπή προτείνει να συμμετέχουν αρμόδιες αναπτυξιακοί φορείς στην εν λόγω ενισχυμένη συνεργασία, συμπεριλαμβανομένης της Διάσκεψης των Ηνωμένων Εθνών για το Εμπόριο και την Ανάπτυξη (UNCTAD), της Παγκόσμιας Τράπεζας και του Διεθνούς Νομισματικού Ταμείου (ΔΝΤ).

Παρόλο που το αποτέλεσμα τηςπουργικής συνάντησης της Doha ήταν σχετικά μέτριο όσον αφορά τους βασικούς κανόνες εργασίας, ωστόσο παρέχει ικανοποιητική βάση για περαιτέρω πρόοδο, επιβεβαιώνοντας την προσήλωση στους βασικούς κανόνες εργασίας και την ανάγκη συνεργασίας μεταξύ του ΠΟΕ και της ΔΟΕ. Η Επιτροπή δίνει συνέχεια σε αυτήν τη δέσμευση με τις άμεσες επαφές της με τους δύο οργανισμούς συνιστώντας μεγαλύτερη συνεργασία, καθώς και στο διεθνές πλαίσιο, μεταξύ άλλων με την εισήγησή της για συμμετοχή και αξιοποίηση της πείρας άλλων οργανισμών από μέρους της νεοσυσταθείσας Παγκόσμιας Επιτροπής για την Κοινωνική Διάσταση της Παγκοσμιοποίησης. Χάρη στις προσπάθειες της Επιτροπής, ο ΠΟΕ πράγματι ενδιαφέρθηκε και συμμετέσχε στην ομάδα εργασίας της ΔΟΕ σχετικά με την κοινωνική διάσταση της Παγκοσμιοποίησης, με το έγγραφο της Γραμματείας του ΠΟΕ σχετικά με την ελευθέρωση του εμπορίου και την απασχόληση, που συζητήθηκε στις 18 και 19 Μαρτίου 2002. Η Επιτροπή σκοπεύει να συνεχίσει τις προσπάθειές της στον εν λόγω τομέα για την ενίσχυση των δεσμών μεταξύ του ΠΟΕ και της ΔΟΕ, με σκοπό την προώθηση των βασικών κανόνων και της αξιοπρέπειας στον τομέα της εργασίας στο πλαίσιο της παγκοσμιοποίησης.

(1) COM(2001)416 τελικό.